|  |
| --- |
| **Izziņa par atzinumos sniegtajiem iebildumiem par Ministru kabineta rīkojuma projektu “Par valstij dividendēs izmaksājamo sabiedrības ar ierobežotu atbildību “Latvijas standarts” peļņas daļu par 2018.gadu”** |

(dokumenta veids un nosaukums)

1. **Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
| **1.** |  | **Finanšu ministrija**Rīkojuma projekta īstenošanas gadījumā 2019.gadā veidojas negatīva ietekme uz valsts budžeta ieņēmumiem 54 200 euro apmērā, jo valsts negūs ieņēmumus no tai pienākošās peļņas daļas | Saskaņā ar MK noteikumu Nr.806 11.2.4.apakšpunktu, lai veicinātu kapitālsabiedrības SIA “Latvijas standarts” (turpmāk – LVS) darbības virzieniem atbilstošu pakalpojumu kvalitātes un pieejamības uzlabošanu, ir nepieciešams ieguldīt šos papildu finanšu līdzekļus kapitālsabiedrībā, kuri tiktu novirzīti kapitālsabiedrības plānotajām investīcijām informācijas tehnoloģiju infrastruktūras attīstībai atbilstoši kapitālsabiedrības vidēja termiņa darbības stratēģijā 2019. - 2023.gadam iekļautajam investīciju plānam.LVS kā nacionālajai standartizācijas institūcijai nepieciešams izturēt nacionālās standartizācijas institūcijas informācijas sistēmu. Lai nodrošinātu informācijas sistēmas turpmāko funkcionēšanu un sekmētu ieguldīto investīciju atdeves saglabāšanos, līdz 2020.gada beigām, nepieciešamas papildus investīcijas sistēmas saderības nodrošināšanai ar starptautisko (Starptautiskā standartizācijas organizācija (turpmāk - ISO), Starptautiskā Elektrotehnikas komisija (turpmāk - IEC) un Eiropas (Eiropas Standartizācijas komiteja (turpmāk - CEN), Eiropas Elektrotehnikas standartizācijas komiteja (turpmāk - CENELEC), Eiropas Telekomunikāciju standartu institūts (turpmāk - ETSI)) standartizācijas institūciju datu apmaiņas servisiem un standartizācijas darba plūsmu pielāgošanai jaunajam datu modelim nodrošinot Latvijas standartizācijas tehnisko komiteju ekspertu darba vidi un darba produktivitāti.Ja netiks veiktas investīcijas kapitālsabiedrības informācijas sistēmā, tā nespēs funkcionēt un kapitālsabiedrība nespēs īstenot noteikto stratēģisko mērķi, t.i. nodrošināt sabiedrībai pieejamus un uzticamus standartizācijas pakalpojumus, organizējot Latvijas nacionālo standartu izstrādi un Eiropas un starptautisko standartu adaptāciju atbilstoši starptautiskajiem standartizācijas principiem. Pie esošā nodrošinājuma kapitālsabiedrības informācijas sistēma nespēs saņemt datus no šīm standartizācijas organizāciju informācijas sistēmām, kas nepieciešams pilnīgai un savlaicīgai Eiropas un starptautisko standartu pārņemšanai nacionālo standartu statusā. |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 05.12.2019.; 11.11.2019. |
|  |  |
| Saskaņošanas dalībnieki | Finanšu ministrija |
|    | Tieslietu ministrija |
|  | Pārresoru koordinācijas centrs |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| **1.** |  | **Finanšu ministrija**Anotācijas I sadaļas 2.punktā ir norādīts, ka 2018.gadā gūto peļņu, kā arī nākamo gadu kapitālsabiedrības plānoto pelņu ir paredzēts novirzīt kapitālsabiedrības informācijas tehnoloģiju infrastruktūras attīstībai atbilstoši vidējā termiņa darbības stratēģijā 2019.-2023.gadam iekļautajam investīciju plānam. Uzskatām, ka anotācija jāpapildina ar informāciju par konkrētiem pasākumiem, kuru īstenošanai plānots novirzīt 54 200 euro, norādot katram pasākumam novirzāmo finansējuma apmēru | **Iebildums ņemts vērā**Precizēta rīkojuma projekta anotācija sniedzot informāciju par konkrētiem pasākumiem un nepieciešamo finansējumu , kas paredzēti informācijas tehnoloģiju infrastruktūras attīstībai atbilstoši vidējā termiņa darbības stratēģijā 2019.-2023.gadam iekļautajām investīciju plāna prioritātēm | Rīkojuma projekta anotācija |
|  |  | **Pārresoru koordinācijas centrs**Anotācijā trūkst būtiska informācija par dividendēs izmaksājamās peļņas daļas par 2018.gadu apmēru un tā plānoto izlietojumu 2019.gadā. Lūdzam iekļaut anotācijā detalizētu skaidrojumu, kuri no stratēģijā minētajiem projektiem tiks realizēti 2019.gadā, izmantojot kapitālsabiedrības rīcībā atstātos resursus. Atgādinām, ka par ar Ministru kabineta lēmumu kapitālsabiedrības rīcībā atstātās peļņas daļas izlietojumu ir jāsniedz informācija atbilstoši Ministru kabineta 2016.gada 9.februāra noteikumu Nr.95 “Kārtība, kādā tiek vērtēti darbības rezultāti un finanšu rādītāji kapitālsabiedrībai, kurā valstij ir izšķirošā ietekme” 2.3.17.punktam | **Iebildums ņemts vērā**Precizēta rīkojuma projekta anotācija sniedzot informāciju par konkrētiem pasākumiem un nepieciešamo finansējumu , kas paredzēti informācijas tehnoloģiju infrastruktūras attīstībai atbilstoši vidējā termiņa darbības stratēģijā 2019.-2023.gadam iekļautajām investīciju plāna prioritātēm | Rīkojuma projekta anotācija |
|  |  | **Pārresoru koordinācijas centrs**Rīkojuma projekta 1.punktā kā pamatojums neizmaksāt dividendes ir minēts Ministru kabineta 2015.gada 22.decembra noteikumu Nr.806 “Kārtība, kādā valsts kapitālsabiedrības un publiski privātās kapitālsabiedrības, kurās valsts ir dalībnieks (akcionārs), prognozē un nosaka dividendēs izmaksājamo peļņas daļu un veic maksājumus valsts budžetā par valsts kapitāla izmantošanu” 11.2.4.apakšpunkts, atbilstoši kuram var samazināt dividendēs izmaksājamo peļņas daļu, ja “īpašos gadījumos, lai nodrošinātu Eiropas Savienības vai Latvijas Republikas normatīvajos aktos, Latvijai saistošajos starptautiskajos līgumos noteikto, kapitālsabiedrībai ir pienākums turpmākajos pārskata gados īstenot pasākumus, lai veicinātu kapitālsabiedrības darbības virzieniem atbilstošu pakalpojumu kvalitātes un pieejamības uzlabošanu, kuru nodrošināšanai nepieciešams ieguldīt papildu finanšu līdzekļus, vai samazināt pakalpojuma tarifu tā lietotājam”. Lūdzam anotācijā ietvert tikai tādus ieguldījumus, kas atbilst minētajam nosacījumam, jo pretējā gadījuma tas var tikt traktēts kā komercdarbības atbalsts | **Iebildums ņemts vērā**Atbilstoši precizēta rīkojuma projekta anotācija norādot informāciju tikai par tādiem ieguldījumiem, kas attiecas uz nacionālās standartizācijas institūcijas uzturēto nacionālo standartizācijas informācijas sistēmu | Rīkojuma projekta anotācija |
|  |  | **Pārresoru koordinācijas centrs**Ņemot vērā, ka anotācijas uzdevums ir informēt lēmuma pieņēmējus un ieinteresētās puses par sekām, ko radīs rīkojuma projekta atbalstīšana, lūdzam veidot anotāciju tikai par šī rīkojuma projektā iekļauto informāciju, iekļaujot konkrētas izmaksas un to pamatojumu | **Iebildums ņemts vērā**Precizēta rīkojuma projekta anotācija norādot tikai tādu informāciju, kas attiecināma uz šo konkrēto rīkojuma projektu | Rīkojuma projekta anotācija |
| **Pēc 05.11.2019. elektroniskas saskaņošanas** |
|  |  | **Pārresoru koordinācijas centrs**Projekta anotācijas 3.lpp. minētā kopējā summa, kas 2020. un 2021.gadā (54 000 eiro) novirzāma sabiedrības ar ierobežotu atbildību “Latvijas standarts” vidēja termiņa darbības stratēģijas 2019. – 2023.gadam investīciju plāna pozīcijām “Standartizācijas tehnisko komiteju (STK) darba produktivitātes celšana” (Nr.5.3.1.) un “Standartizācijas informācijas sistēmas uzturēšana” (Nr.5.4.1.) nesakrīt ar kopējo summu, kas nepieciešama šo pasākumu īstenošanai atbilstoši stratēģijai sadalījumā pa gadiem, kā arī no anotācijas nevar izsecināt vai un cik liela summa jau izmantota aktivitāšu īstenošanai 2019.gadā. Ievērojot minēto, lūdzam pārskatīt un precizēt anotācijā ietvertos aprēķinus par investīcijām nepieciešamo summu eiro. | **Iebildums ņemts vērā****Precizēta rīkojuma projekta anotācija.**2019.gadā tika plānots uzsākt LVS vidēja termiņa darbības stratēģijas 2019. – 2023.gadam investīciju plāna pozīcijas “Standartizācijas tehnisko komiteju (STK) darba produktivitātes celšana” (Nr.5.3.1.) realizāciju (dokumentācijas izstrāde, iepirkuma organizēšana) finansējot to no kapitālsabiedrības 2018.gada peļņas.Ņemot vērā, ka attiecīgā Eiropas standartizācijas organizāciju (CEN un CENELEC) dokumentācija dalīborganizācijām tika prezentēta vien 2019.gada 23.oktobra sanāksmē “Harmonized data feed kick-off meeting” un finansējums nav pieejams, 2019.gadā nav iespējas realizēt plānoto.Investīciju plāna pozīcijas (Nr.5.3.1.) realizācija tiks uzsākta 2020.gadā. 2020.gada laikā ir jāsagatavo dokumentācija, jāorganizē iepirkums un jāievieš sistēmā izmaiņas, kas saistītas ar informācijas apmaiņu starp LVS un Eiropas un starptautiskajām standartizācijas organizācijām (CEN,CENELEC,ISO,IEC).Minēto pasākumu realizācijai nepieciešamās izmaksas tiks precizētas Publiskā iepirkuma ietvaros un paredzams, ka 2018.gada peļņas reinvestēšana nesegs pilnībā šīs pozīcijas izmaksas un starpību plānots segt no attiecīgo gadu  kārtējiem izdevumiem.Pēc MK rīkojuma apstiprināšanas attiecīgi tiks precizēta “Latvijas standarta” stratēģija un investīciju plāns. | Rīkojuma projekta anotācija |

|  |  |
| --- | --- |
| Atbildīgā amatpersona |  |
|  | (paraksts)\* |

Normunds Freibergs

|  |
| --- |
| (par projektu atbildīgās amatpersonas vārds un uzvārds) |
| Ekonomikas ministrijas Iekšējā tirgus departamenta Atbilstības novērtēšanas nodaļas vadītāja vietnieks |
| (amats) |
| Tālr. 67013268, Fakss 67280882 |
| (tālruņa un faksa numurs) |
| Normunds.Freibergs@em.gov.lv  |
| (e-pasta adrese) |

Freibergs N.,

67013268, Normunds.Freibergs@em.gov.lv